**Afklaring vedr. eksamen i Musik B ved læreplanen af 2012**

Der har været en konkret forespørgsel vedr. det forhold, at læreplanen for Musik B af 2012 benytter begrebet *ekstemporal*, mens den tilknyttede undervisningsvejledning omtaler både *kendt* og *ukendt stof*.

Prøven i musikkundskab vil tage udgangspunkt i ekstemporale prøvespørgsmål i relation til de gennemgåede emner eller til musik-medieprojektet. Eksaminanden skal typisk anvende sine kendte analyseværktøjer og rammesætninger på et fra undervisningen ukendt parallelstof, som typisk vil være et udleveret stykke musik, der falder ind under det emneområde, som eksamensspørgsmålet henviser til. Videre kan en fremlæggelse af musikprojektet ikke udgøre hele prøven - så mangler der noget.